**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/49, 29.03.2018թ.

**Բողոք բերող անձ՝** «ԱՐՍԵՎ» ՍՊԸ

**Պատվիրատու՝** Երևանի քաղաքապետարան

**Գնման ընթացակարգի ծածկագիրը և առարկան՝** Երևան քաղաքի Արաբկիր վարչական շրջանի թվով 3 բազմաբնակարան շենքերի թեք տանիքների վերանորոգման աշխատանքների ձեռքբերման/ «ԵՔ-ԲՄԱՇՁԲ-18/62» ծածկագրով բաց մրցույթ

**Բողոքի պահանջը`**

Պարտավորեցնել «ԵՔ-ԲՄԱՇՁԲ-18/62» ծածկագրով բաց մրցույթի գնահատող հանձնաժողովին կատարել հայտերի վերագնահատում և մերժել մրցույթի այն մասնակիցների հայտերը, որոնց գնային առաջարկներով ներկայացված արժեքի գումարը պակաս է հրավերին կից համապատասխան չափաբաժիններով նախատեսված աշխատանքների նախահաշիվներով ամրագրված աշխատանքների ինքնարժեքի գումարից:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: